Mawar Merah (filem)

Mawar Merah merupakan sebuah filem Melayu yang diterbitkan di Malaysia pada  1987. Filem Mawar Merah  diterbitkan dalam bentuk filem warna.

Filem Mawar Merah mula ditayangkan pada 1987 di pawagam seluruh negara. Menampilkan Raja Ema, Mustaffa Noor dan ramai lagi.

Pengarah
Filem Mawar Merah diarah oleh pengarah Datin Hajah Rosnani Jamil pada 1987.

Ringkasan

Kartika atau Arti gadis Jakarta yang suka bersosial. Tetapi ibu bapa Kartika tidak suka perangai Kartika yang liar dan suka bersosial dengan teman - teman ke disko. Suatu malam setelah pulang dari disko Arti dan kawan-kawannya ditimpa kemalangan.

Ibu bapa Arti yang risau atas keselamatan Arti memutuskan Arti akan dihantar ke Kuala Lumpur untuk dijaga oleh nenek Arti dan bapa saudaranya. Arti yang mulanya membantah cadangan itu terpaksa menurut permintaan ibu bapanya.

Di Kuala Lumpur Arti bertemu dengan seorang lelaki yang membantunya untuk memhubungi neneknya. Lelaki itu sebenarnya bapa saudara Arti. Arti kemudian tinggal bersama sama nenek dan bapa saudaranya Sofyan seorang arkitek yang masih bujang.

Arti dihantar ke sekolah antarabangsa Indonesia di Kuala Lumpur. Hubungan Arti dan Sofyan semakin rapat dan mereka berdua saling jatuh cinta. 

Razis seorang peguam juga kawan kepada Sofyan turut jatuh cinta dengan Arti. Manakala Mardiana seorang kawan Sofyan meminati Sofyan sehingga Mardiana cemburu dengan hubungan rapat Sofyan dan Arti.

Sofyan pula cuba menyembunyikan perasaannya kerana tahu perasaan cintanya terhadap Arti adalah dilarang agama walaupun Arti juga mencintainya. Mereka berdua terpaksa menerima hakikat dan takdir percintaan mereka. Sofyan dan Kartika cuba mencari jalan penyelesaian.

Pelakon
 Raja Ema sebagai Kartika aka Arti
 Mustaffa Noor sebagai Sofyan
 Razis Ismail sebagai Razis
 Noraini Hashim sebagai Ibu Sufyan dan Nenek Kartika
 Fauziah Nawi sebagai Sharifah, ibu Kartika dan kakak Sufyan
 Zu Ghairi sebagai Mardiana
Isma Aliff sebagai Isma
Halim Sabil sebagai Halim

Lagu
 Satu Tragedi-Mustafa Noor
 Lirik dan Lagu-Raja Ema & Razis Ismail
 Mawar Merah-Razis Ismail
 Dendang Remaja- Raja Ema

Pencapaian
 Festival Filem Malaysia ke- 7 1987 - Pelakon Lelaki Terbaik - Mustaffa Noor dan Bintang Harapan - Raja Ema.

Lihat juga
 Filem Malaysia tahun 1987

Pautan luar
 

Mawar Merah
Mawar Merah
Filem bahasa Melayu